Deksteris (TV serialas)

Deksteris () – amerikiečių draminis televizijos serialas, kurio autorius James Manos jaunesnysis. Serialo premjera įvyko 2006 m. spalio 1 d. Showtime kanale. Pirmas serialo sezonas didžiąja dalimi buvo paremtas iš Pietų Floridos kilusio rašytojo Jeff Lindsay romano „Darkly Dreaming Dexter“ motyvais. Tuo tarpu vėlesnių sezonų siužeto plotmė rutuliojasi nepriklausomai nuo romanų serijos. Veiksmas klostosi aplink fiktyviame Majamio metropoliteno policijos departamente dirbantį kraujo dėmių ekspertą Deksterį Morganą, kuris, be kita ko, dar yra ir serijinis žudikas.

Septintas sezonas eteryje pasirodė 2012 m. rugsėjo 30 d. Pasak statistikos, premjerą stebėjo virš 3 mln. žiūrovų. Vykdančioji prodiuserė Sara Colleton patvirtino, kad 8 sezonas, pasirodysiantis 2013 m., bus paskutinis. Serialas oficialiai pasibaigė 2013 m. rugsėjo 22 d.

Nuo 2021 m. lapkričio iki 2022 m. sausio buvo rodomas „Dexter: New Blood“ – „Deksterio“ tęsinys, kuriame vėl vaidino Michael C. Hall. 2025 m. liepą pasirodė dar vienas serialo tęsinys – „Dexter: Resurrection“.

 Veikėjai 
Pagrindinis televizijos serialo „Deksteris“ herojus yra Deksteris Morganas, kriminalistikos ekspertas, kurio specializacija – kraujo dėmės. Jis turi merginą Ritą, mielai bendrauja su kolegomis, palaiko puikius santykius su seserimi Debra, jauna policijos pareigūne, neseniai perkelta dirbti į Žmogžudysčių skyrių.

 Siužetas 

Deksterį Morganą, trejų metų našlaitį su kraupia paslaptimi, įsivaikina policijos pareigūnas. Jis pastebi Deksterio polinkį žudyti, tad nukreipia jo siaubingą aistrą konstruktyvia linkme – žudyti tuos žiaurius nusikaltėlius, kurie išvengė teisingumo.

Deksteris nežudo atsitiktinių aukų, o tik tas, kurių kalte neabejoja. Jis mano, kad toks kraujo troškimas kyla iš jo vaikystės, mat vaikas matė, kaip nužudė jo motiną. Suvaidindamas netikras emocijas, Deksteris išlieka nepastebėtas. Tik seržantas Džeimsas Douksas įsitikinęs, kad Deksteris kažką slepia. Kiekvienoje serijoje Deksteris vis daugiau sužino apie save ir savo likimą.

 Apdovanojimai 

 2006 
 AFI Awards – Metų televizijos programa.
 IGN – Naujas geriausias serialas.
 IGN – Geriausias aktorius – Michael C. Hall.
 IGN – Geriausias piktadaris – The Ice Truck Killer.
 IGN – Geriausias veikėjas – Dexter Morgan.
 Satellite Awards – Geriausia antraeilio vaidmens seriale aktorė – Julie Benz.

 2007 
 Television Critics Association – Individualūs pasiekimai dramoje – Michael C. Hall.
 Saturn Awards – Geriausias aktorius televizijos programoje – Michael C. Hall.
 Emmy – Pagrindinės temos pateikimas.
 Emmy – Geriausias vienos kameros darbas dramos serialui.
 IGN – Geriausia pagrindinė siužeto linija.
 IGN – Geriausia tevevizijos programa.
 Satellite Awards – Geriausias antraeilio vaidmens seriale aktorius – David Zayas
 Satellite Awards – Geriausias aktorius draminiame seriale – Michael C. Hall
 Satellite Awards – Geriausias televizijos draminis serialas

 2008 
 Saturn Awards – Geriausias kabelinės televizijos serialas.
 Scream Awards – Geriausias televizijos šou

 2009 
 Golden Globe – Geriausias aktorius draminiame seriale – Michael C. Hall
 Golden Globe – Geriausias antraeilio vaidmens televizijos seriale, mini seriale ar kino filme aktorius – John Lithgow
 SAG Awards – Geriausias aktorius draminiame seriale – Michael C. Hall

 Šaltiniai 

 Nuorodos 
 JK oficiali svetainė 


Kategorija:JAV televizijos serialai
Kategorija:Dramos (serialai)